La data de 26 martie 2024, polițiștii din cadrul Secției de Poliție Rurală nr. 3 Hlipiceni, împreună cu reprezentanții Registrului Auto Român au organizat o acțiune pe DJ 282 și DN 29, în comuna Trușești, pentru verificarea stării tehnice a autovehiculelor. În cadrul activităților desfășurate au fost verificate peste 60 de autovehicule, iar în urma neregulilor constatate au fost aplicate 11 sancțiuni contravenționale, în valoare de 3.500 de lei și au fost retrase 5 certificate de înmatriculare, pentru lipsa inspecției tehnice periodice, caroserie în stare avansată de degradare și anvelope uzate peste limită.